Document ID: 32005D0672

RÅDETS AFGØRELSE
af 13. juni 2005
om undertegnelse af tillægsprotokollen til aftalen om oprettelse af en associering mellem Det Europæiske Økonomiske Fællesskab og Tyrkiet som følge af udvidelsen af Den Europæiske Union
(2005/672/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum,
under henvisning til tiltrædelsesakten af 2003, særlig artikel 6, stk. 2,
under henvisning til forslag fra Kommissionen, og
ud fra følgende betragtninger:
(1)
Aftalen om oprettelse af en associering mellem Det Europæiske Økonomiske Fællesskab og Tyrkiet, i det følgende benævnt »Ankara-aftalen« (1), blev undertegnet i Ankara den 12. september 1963 og trådte i kraft den 1. december 1964.
(2)
Ifølge artikel 6, stk. 2, i tiltrædelsesakten af 2003 skal de nye medlemsstater tiltræde aftaler, som medlemsstaterne sammen med Fællesskabet har indgået med tredjelande.
(3)
Kommissionen har efter bemyndigelse fra Rådet ført forhandlinger med Tyrkiet om en protokol til Ankara-aftalen for at tage hensyn til udvidelsen af Den Europæiske Union med held afsluttet disse forhandlinger.
(4)
Tillægsprotokollen bør undertegnes på Fællesskabets og dets medlemsstaters vegne og anvendes midlertidigt med forbehold af senere indgåelse -
TRUFFET FØLGENDE AFGØRELSE:
Eneste artikel
Formanden for Rådet bemyndiges til at udpege den eller de personer, der er beføjet til på Fællesskabets og dets medlemsstaters vegne at undertegne tillægsprotokollen til aftalen om oprettelse af en associering mellem Det Europæiske Økonomiske Fællesskab og Tyrkiet som følge af udvidelsen af Den Europæiske Union med forbehold af senere indgåelse.
Teksten til tillægsprotokollen er knyttet til denne afgørelse.
Udfærdiget i Luxembourg, den 13. juni 2005.

Labels: 18
15
5